ব্যাফিন উপসাগর
ব্যাফিন উপসাগর উত্তর আটলান্টিক মহাসাগরের একটি প্রান্তিক সাগর, যা ব্যাফিন দ্বীপ এবং গ্রীনল্যান্ডের দক্ষিণ-পশ্চিম উপকূলের মধ্যবর্তী স্থানে অবস্থিত। এটি ডেভিস প্রণালী এবং ল্যাব্রাডর সাগর হয়ে আটলান্টিকের সাথে সংযুক্ত। সংকীর্ণ ন্যারেস প্রণালী উত্তর মহাসাগরের সাথে ব্যাফিন উপসাগরকে সংযুক্ত করেছে। বরফ আচ্ছাদিত থাকায় এবং খোলা এলাকায় প্রচুর ভাসমান বরফ ও হিমশৈলীর কারণে বছরের অধিকাংশ সময় উপসাগরটি নৌ চলাচলের অনুপযুক্ত থাকে।